****

**คู่มือการเลื่อนเงินเดือน**

**ข้าราชการหรือพนักงานครูและบุคลากรทางการศึกษา**

**สังกัดองค์กรปกครองส่วนท้องถิ่น**

**กลุ่มงานบริหารงานบุคคลทางการศึกษาท้องถิ่น**

**สำนักพัฒนาระบบบริหารงานบุคคลส่วนท้องถิ่น**

**กรมส่งเสริมการปกครองท้องถิ่น**

**กระทรวงมหาดไทย**

**สารบัญ**

**หน้า**

1. หลักการและเหตุผล 1-2

2. กระบวนการพิจารณาเลื่อนเงินเดือน 3

3. คุณสมบัติของผู้ที่จะได้รับการเลื่อนเงินเดือน 3-4

4. การเลื่อนเงินเดือนผู้ที่ไม่อยู่ในเกณฑ์ที่จะได้รับการเลื่อนเงินเดือน 4

5. ขั้นตอนการเลื่อนเงินเดือน 4-9

6. ช่องทางการสืบค้นข้อมูล 10

7. คำถามเกี่ยวกับการใช้บัญชีเงินเดือนขั้นต่ำขั้นสูงและการเลื่อนเงินเดือนแบบร้อยละ 11-13

**1**

**คู่มือการเลื่อนเงินเดือนข้าราชการหรือพนักงานครูและบุคลากรทางการศึกษา**

**สังกัดองค์กรปกครองส่วนท้องถิ่น**

**1. หลักการและเหตุผล**

ตามประกาศ ก.จ . ก.ท. และ ก.อบต. เรื่อง มาตรฐานทั่วไปเกี่ยวกับเกี่ยวกับตำแหน่งข้าราชการหรือพนักงานครูและบุคลากรทางการศึกษาองค์การบริหารส่วนจังหวัด เทศบาล องค์การบริหารส่วนตำบล พ.ศ. 2559 กำหนดให้ข้าราชการหรือพนักงานครูและบุคลากรทางการศึกษาท้องถิ่นได้รับเงินเดือน เงินวิทยฐานะ เงินประจำตำแหน่ง และประโยชน์ตอบแทนอื่น ตามกฎหมายว่าด้วยเงินเดือน เงินวิทยฐานะ และเงินประจำตำแหน่งข้าราชการครูและบุคลากรทางการศึกษา ประกอบกับมาตรฐานทั่วไปเกี่ยวกับการเลื่อนเงินเดือนได้มีมติเห็นชอบให้กำหนดมาตรฐานทั่วไปเกี่ยวกับการบริหารงานบุคคลข้าราชการหรือพนักงานครูและบุคลากรทางการศึกษา

1. การเลื่อนเงินเดือนตามมาตรฐานทั่วไปนี้ ให้ถือปฏิบัติตั้งแต่ครึ่งปีแรกของปีงบประมาณ พ.ศ. 2562 สำหรับการเลื่อนเงินเดือน ครั้งที่ 1 วันที่ 1 เมษายน 2562 เป็นต้นไป โดยให้นำผลการปฏิบัติงาน ของข้าราชการหรือพนักงานครูและบุคลากรทางการศึกษาส่วนท้องถิ่น ครั้งที่ 1 ระหว่างวันที่ 1 ตุลาคม 2561 ถึงวันที่ 31 มีนาคม 2562 ที่ได้ดำเนินการตามมาตรฐานทั่วไปฉบับเดิมมาใช้ประกอบเป็นคุณสมบัติ การเลื่อนเงินเดือนในครั้งนี้

2. บัญชีเงินเดือนให้เป็นไปตามบัญชีเงินเดือนของข้าราชการหรือพนักงานครูและบุคลากรทางการศึกษาที่มีใบอนุญาตประกอบวิชาชีพแนบท้ายพระราชบัญญัติเงินเดือน เงินวิทยฐานะ และเงินประจำตำแหน่งข้าราชการครูและบุคลากรทางการศึกษา (ฉบับที่ 3) พ.ศ. 2558 ดังนี้

|  |  |  |  |  |  |  |
| --- | --- | --- | --- | --- | --- | --- |
|  | บาท | บาท | บาท | บาท | บาท | บาท |
| **ขั้นสูง** | 24750 | 34310 | 41620 | 58390 | 69040 | 76800 |
| **ขั้นต่ำ** | 15050 | 15440 | 16190 | 19860 | 24400 | 29980 |
| **อันดับ** | **ครูผู้ช่วย** | **คศ.1** | **คศ.2** | **คศ.3** | **คศ.4** | **คศ.5** |

3. ให้ใช้ฐานในการคำนวณและช่วงเงินเดือนในแต่ละอันดับตามมติ ก.จ. ก.ท. และ ก.อบต. ในการประชุมครั้งที่ 4/2562 เมื่อวันที่ 25 เมษายน 2562 ซึ่งมีมติเห็นชอบกำหนดช่วงเงินเดือนและฐานในการคำนวณ ดังนี้

|  |  |  |  |
| --- | --- | --- | --- |
| **อันดับ** | **ช่วงเงินเดือน** | **ฐานในการคำนวณ** | |
| **ระดับ** | **อัตรา** |
| คศ.5 | 60,840 – 76,800 | บน | 68,560 |
| 29,980 – 60,830 | ล่าง | 60,830 |
| คศ.4 | 50,330 – 69,040 | บน | 59,630 |
| 24,400 – 50,320 | ล่าง | 50,320 |
| คศ.3 | 40,280 – 58,390 | บน | 49,330 |
| 19,860 – 40,270 | ล่าง | 37,200 |
| คศ.2 | 30,210 – 41,620 | บน | 35,270 |
| 16,190 – 30,200 | ล่าง | 30,200 |
| คศ.1 | 24,890 – 34,310 | บน | 29,600 |
| 15,440 – 24,880 | ล่าง | 22,780 |
| ครูผู้ช่วย | 19,910 – 24,750 | บน | 22,330 |
| 15,050 – 19,900 | ล่าง | 17,480 |

**2**

4. เพื่อประโยชน์ในการจัดสรรวงเงินงบประมาณอย่างเป็นธรรม ให้องค์กรปกครองส่วนท้องถิ่นบริหารวงเงินในการเลื่อนเงินเดือนในภาพรวมขององค์กรปกครองส่วนท้องถิ่น

4.1 ให้เลื่อนในอัตราร้อยละที่แตกต่างกันตามคะแนนการประเมินผลการปฏิบัติงาน ภายในวงเงินรวมร้อยละ 3 ของอัตราเงินเดือนรวมของข้าราชการหรือพนักงานครูฯ ทั้งหมดที่มีตัวอยู่จริง ณ วันที่ 1 มีนาคม หรือ 1 กันยายน (ให้นับรวมอัตราเงินเดือนของผู้ที่ไปช่วยราชการองค์กรปกครองส่วนท้องถิ่นหรือส่วนราชการอื่นด้วย)

4.2 ให้เลื่อนเงินเดือนข้าราชการหรือพนักงานครูฯ แต่ละคนในแต่ละครั้งไม่เกินร้อยละ 6 ของฐานในการคำนวณ จะใช้วิธีการหารเฉลี่ยให้แต่ละคนได้รับการเลื่อนเงินเดือนในอัตราที่เท่ากันไม่ได้ การคำนวณจำนวนเงินสำหรับการเลื่อนเงินเดือนถ้ามีเศษไม่ถึงสิบบาท ให้ปัดเป็นสิบบาท

4.3 ผู้ที่ได้รับเงินเดือนสูงกว่าขั้นสูงของอันดับเงินเดือน ให้คำนวณร้อยละที่ได้เลื่อนจากฐานในการคำนวณของอันดับเงินเดือนของตำแหน่งและวิทยฐานะที่ดำรงอยู่

4.4 การแบ่งกลุ่มเพื่อเลื่อนเงินเดือน ให้แบ่งข้าราชการหรือพนักงานครูฯ ออกเป็น 2 กลุ่ม ดังนี้

กลุ่มที่ 1 ข้าราชการหรือพนักงานครูฯ ที่รับเงินเดือนอันดับครูผู้ช่วย, คศ.1, คศ.2 และ คศ.3

กลุ่มที่ 2 ข้าราชการหรือพนักงานครูฯ ที่รับเงินเดือนอันดับ คศ.4 และ คศ.5

ทั้งนี้ ในแต่ละกลุ่มให้บริหารวงเงินเพื่อเลื่อนเงินเดือน โดยแยกวงเงินเพื่อใช้เลื่อนเงินเดือนออกเป็น 2 กลุ่ม และให้เลื่อนเงินเดือนภายในวงเงินของแต่ละกลุ่มก่อน หากวงเงินเดือนของกลุ่มใด มีเหลือจึงสามารถเกลี่ยไปให้กลุ่มอื่นได้ ดังนี้

กลุ่มที่ 1 ครูผู้ดูแลเด็ก หัวหน้าศูนย์พัฒนาเด็กเล็ก ครูผู้ช่วย และครู

กลุ่มที่ 2 ผู้อำนวยการสถานศึกษา รองผู้อำนวยการสถานศึกษา และศึกษานิเทศก์

4.5 ให้ยึดหลักคุณธรรม ความเที่ยงธรรม เปิดเผย โปร่งใส และพิจารณาผลการปฏิบัติงานที่เป็นประโยชน์ต่อผู้เรียนเป็นหลัก ประกอบกับความประพฤติในการรักษาวินัย คุณธรรม จริยธรรม และจรรยาบรรณวิชาชีพ ข้อมูลการลา พฤติกรรมการมาทำงาน ผลการประเมินผลการปฏิบัติงาน และวงเงินร้อยละ 3 ที่คำนวณได้ มาเป็นข้อมูลสำคัญประกอบการพิจารณากำหนดอัตราร้อยละในการเลื่อนเงินเดือนข้าราชการ หรือพนักงานครูฯ แต่ละคน

4.6 ให้องค์กรปกครองส่วนท้องถิ่นประกาศอัตราร้อยละของฐานในการคำนวณที่ได้ใช้ เป็นเกณฑ์ในการคำนวณเพื่อเลื่อนเงินเดือน โดยต้องประกาศให้ทราบเป็นการทั่วไปอย่างช้าที่สุดพร้อมกับ การมีคำสั่งเลื่อนเงินเดือน

5. กรณีผู้ที่ไปช่วยราชการองค์กรปกครองส่วนท้องถิ่นอื่น หรือส่วนราชการอื่น ให้องค์กรปกครอง ส่วนท้องถิ่นหรือส่วนราชการอื่นที่ข้าราชการหรือพนักงานครูฯ มาช่วยราชการแจ้งผลการปฏิบัติงานในช่วงที่ช่วยราชการไปยังองค์กรปกครองส่วนท้องถิ่นต้นสังกัด เพื่อประกอบการพิจารณาและสั่งเลื่อนเงินเดือน

6. การเลื่อนเงินเดือนแต่ละรอบในแต่ละครั้งให้เลื่อนไม่เกินขั้นสูงของอันดับเงินเดือน สำหรับผู้ที่ได้รับเงินเดือนถึงขั้นสูงของอันดับในรอบที่ผ่านมา การออกคำสั่งเลื่อนเงินเดือนรอบใหม่ให้ออกคำสั่งให้ได้รับเงินเดือนสูงกว่าขั้นสูงของอันดับเงินเดือนตามที่ ก.จ. ก.ท. และ ก.อบต. กำหนดก่อน แล้วจึงออกคำสั่งเลื่อนเงินเดือน

7. การเลื่อนเงินเดือนผู้ที่ได้รับการเลื่อนหรือแต่งตั้งให้ดำรงตำแหน่งใหม่ (ย้าย) หรือการรับโอน ในระหว่างครึ่งปีของการเลื่อนเงินเดือน ให้องค์กรปกครองส่วนท้องถิ่นต้นสังกัดปัจจุบันเป็นผู้ออกคำสั่งเลื่อน หรือแต่งตั้งให้ดำรงตำแหน่งใหม่ (ย้าย) หรือรับโอนก่อน แล้วจึงดำเนินการสั่งเลื่อนเงินเดือนโดยนำคะแนน การประเมินผลการปฏิบัติงานจากองค์กรปกครองส่วนท้องถิ่นหรือส่วนราชการเดิมมาประกอบการพิจารณาเลื่อนเงินเดือนด้วย

**3**

8. การแจ้งผลการเลื่อนเงินเดือน ให้นายกองค์กรปกครองส่วนท้องถิ่นจัดให้มีการแจ้งผล การเลื่อนเงินเดือนให้ข้าราชการหรือพนักงานครูฯ แต่ละคนทราบเป็นข้อมูลเฉพาะเป็นรายบุคคล

9. รายงานผลการเลื่อนเงินเดือน ให้องค์กรปกครองส่วนท้องถิ่นรายงานผลการดำเนินการให้ ก.จ.จ. ก.ท.จ. หรือ ก.อบต.จังหวัด เพื่อทราบ ภายใน 5 วันทำการนับแต่ออกคำสั่งเลื่อนเงินเดือน

**2. กระบวนการพิจารณาเลื่อนเงินเดือน**

ให้นายกองค์กรปกครองส่วนท้องถิ่นแต่งตั้งคณะกรรมการพิจารณาเลื่อนเงินเดือน ทำหน้าที่พิจารณาและรายงานผลการพิจารณาเสนอความเห็นต่อนายกองค์กรปกครองส่วนท้องถิ่นเพื่อประกอบการพิจารณา สั่งเลื่อนเงินเดือน จำนวนไม่น้อยกว่า 3 คน ประกอบด้วย

1) รองนายกองค์กรปกครองส่วนท้องถิ่นหรือหัวหน้าส่วนราชการขององค์กรปกครองส่วนท้องถิ่นที่ได้รับมอบหมาย เป็นประธานกรรมการ

2) หัวหน้าส่วนราชการหรือผู้บริหารสถานศึกษาขององค์กรปกครองส่วนท้องถิ่น จำนวน ไม่น้อยกว่า 2 คน เป็นกรรมการ

3) ข้าราชการหรือพนักงานส่วนท้องถิ่นที่รับผิดชอบงานบริหารงานบุคคลข้าราชการหรือพนักงานครูและบุคลากรทางการศึกษาส่วนท้องถิ่น เป็นเลขานุการ

**3. คุณสมบัติของผู้ที่จะได้รับการเลื่อนเงินเดือน**

ผู้ที่จะได้รับการพิจารณาเลื่อนเงินเดือนในแต่ละครั้งต้องอยู่ในหลักเกณฑ์ ดังต่อไปนี้

(1) ในครึ่งปีที่แล้วมามีผลการประเมินผลการปฏิบัติงานไม่ต่ำกว่าระดับพอใช้หรือร้อยละหกสิบ

(2) ในครึ่งปีที่แล้วมาต้องไม่ถูกสั่งลงโทษทางวินัยที่หนักกว่าโทษภาคทัณฑ์ หรือไม่ถูกศาลพิพากษาในคดีอาญาให้ลงโทษในความผิดที่เกี่ยวกับการปฏิบัติหน้าที่ราชการ หรือความผิดที่ทำให้เสื่อมเสียเกียรติศักดิ์ต่อตำแหน่งหน้าที่ราชการของตน ซึ่งมิใช่ความผิดที่ได้กระทำโดยประมาทหรือความผิดลหุโทษ

(3) ในครึ่งปีที่แล้วมาต้องไม่ถูกสั่งพักราชการเกินกว่าสองเดือน

(4) ในครึ่งปีที่แล้วมาต้องไม่ขาดราชการโดยไม่มีเหตุผลอันสมควร

(5) ในครึ่งปีที่แล้วมาต้องได้รับการบรรจุเข้ารับราชการมาแล้วเป็นเวลาไม่น้อยกว่าสี่เดือน หรือได้ปฏิบัติราชการมาแล้วเป็นเวลาไม่น้อยกว่าสี่เดือนก่อนถึงแก่ความตาย

(6) ในครึ่งปีที่แล้วมา สำหรับผู้ได้รับอนุญาตให้ไปศึกษา ฝึกอบรม ดูงาน หรือปฏิบัติการวิจัยในประเทศหรือต่างประเทศ ต้องมีเวลาปฏิบัติราชการไม่น้อยกว่าสี่เดือน

(7) ในครึ่งปีที่แล้วมา สำหรับผู้ได้รับอนุญาตให้ลาติดตามคู่สมรสไปปฏิบัติราชการ หรือปฏิบัติงานในต่างประเทศ ต้องมีเวลาปฏิบัติราชการไม่น้อยกว่าสี่เดือน

(8) ในครึ่งปีที่แล้วมาต้องไม่ลา หรือมาทำงานสายเกินจำนวนครั้งที่นายกองค์กรปกครอง ส่วนท้องถิ่นกำหนดเป็นหนังสือไว้ก่อนแล้ว โดยคำนึงถึงลักษณะงานและสภาพท้องที่อันเป็นที่ตั้งขององค์กรปกครองส่วนท้องถิ่นหรือสถานศึกษา

(9) ในครึ่งปีที่แล้วมาต้องมีเวลาปฏิบัติราชการ โดยมีวันลาไม่เกินยี่สิบสามวันแต่ไม่รวมถึง วันลาตาม (6) หรือ (7) และวันลา ดังต่อไปนี้

(ก) ลาอุปสมบท หรือลาไปประกอบพิธีฮัจย์ ณ เมืองเมกกะ ประเทศซาอุดิอาระเบียเฉพาะวันลาที่มีสิทธิได้รับเงินเดือนระหว่างลาตามกฎหมายว่าด้วยการจ่ายเงินเดือน

(ข) ลาคลอดบุตรไม่เกินเก้าสิบวัน

(ค) ลาป่วยซึ่งจำเป็นต้องรักษาตัวเป็นเวลานาน ไม่ว่าคราวเดียวหรือหลายคราวรวมกันไม่เกินหกสิบวันทำการ

**4**

(ง) ลาป่วยเพราะประสบอันตรายในขณะปฏิบัติราชการตามหน้าที่หรือในขณะเดินทางไปหรือกลับจากการปฏิบัติราชการตามหน้าที่

(จ) ลาพักผ่อน

(ฉ) ลาเข้ารับการตรวจเลือกหรือเข้ารับการเตรียมพล

(ช) ลาไปปฏิบัติงานในองค์การระหว่างประเทศ

(ซ) ลาไปช่วยเหลือภริยาที่คลอดบุตร เฉพาะวันลาที่มีสิทธิได้รับเงินเดือนระหว่างลาตามกฎหมาย

(ฌ) ลาไปฟื้นฟูสมรรถภาพด้านอาชีพ

การนับจำนวนวันลาไม่เกินยี่สิบสามวันสำหรับวันลากิจส่วนตัวและวันลาป่วย ที่ไม่ใช่วันลาป่วย ตาม (9) (ง) ให้นับเฉพาะวันทำการ

**4. การเลื่อนเงินเดือนผู้ที่ไม่อยู่ในหลักเกณฑ์ที่จะได้รับการเลื่อนเงินเดือน**

ผู้ใดไม่อยู่ในหลักเกณฑ์ที่จะเลื่อนเงินเดือนได้ตามข้อ 11 เนื่องจากขาดคุณสมบัติเกี่ยวกับระยะเวลาปฏิบัติราชการ การลาหรือการมาทำงานสาย ตามที่กำหนดในมาตรฐานทั่วไปนี้ แต่นายกองค์กรปกครองส่วนท้องถิ่นพิจารณาเห็นสมควรเลื่อนเงินเดือนให้โดยมีเหตุผลเป็นกรณีพิเศษ ให้นายกองค์กรปกครองส่วนท้องถิ่นเสนอ ก.จ.จ ก.ท.จ หรือ ก.อบต.จังหวัด เพื่อพิจารณาให้ความเห็นชอบสั่งเลื่อนเงินเดือนเป็นการเฉพาะรายได้ในอัตราไม่เกินร้อยละสองของฐานในการคำนวณเงินเดือนของผู้นั้น

**5.ขั้นตอนการเลื่อนเงินเดือน**

1. คำนวณวงเงินร้อยละ 3 ที่สามารถจะใช้เลื่อนเงินเดือน โดยตรวจสอบอัตราเงินเดือนรวม ของข้าราชการหรือพนักงานครูและบุคลากรทางการศึกษาส่วนท้องถิ่นทุกราย ณ วันที่ 1 มีนาคม (สำหรับ การเลื่อนเงินเดือนครั้งที่ 1) หรือ วันที่ 1 กันยายน (สำหรับการเลื่อนเงินเดือนครั้งที่ 2) เช่น มีข้าราชการ หรือพนักงานครูฯ ในสังกัด จำนวน 12 คน

*ตัวอย่าง*

|  |  |  |  |  |  |
| --- | --- | --- | --- | --- | --- |
| **ลำดับ** | **ชื่อสถานศึกษา** | **ชื่อ-สกุล** | **ตำแหน่ง** | **อันดับเงินเดือน** | **อัตราเงินเดือน** |
| 1 | รร.ท.1 | นาย........... | ผอ.สถ. | คศ.4 | 60,150 |
| 2 | รร.ท.1 | นาง........... | ครู | คศ.1 | 23360 |
| 3 | รร.ท.1 | นาง........... | ครู | คศ.3 | 30,620 |
| 4 | รร.ท.1 | นาย........... | ครู | คศ.4 | 69,040 |
| 5 | รร.ท.1 | นาง........... | ครู | คศ.2 | 28,590 |
| 6 | รร.ท1 | นางสาว........... | ครู | คศ.3 | 30,620 |
| 7 | รร.ท.1 | นางสาว........... | ครู | คศ.2 | 40,990 |
| 8 | รร.ท.1 | นางสาว........... | ครู | คศ.1 | 22,890 |
| 9 | รร.ท.1 | นางสาว........... | ครู | คศ.4 | 60,150 |
| 10 | รร.ท.1 | นางสาว........... | ครู | คศ.1 | 23,810 |
| 11 | รร.ท.1 | นางสาว........... | ครู | คศ.1 | 24,290 |
| 12 | รร.ท.1 | นาย........... | ครู | คศ.2 | 28,590 |
| **เงินเดือนรวม** | | | | | **443,100** |

**5**

|  |
| --- |
| เงินเดือนรวมของข้าราชการหรือพนักงานครูฯ = 433,100 บาท  คำนวณวงเงินร้อยละ 3 443,100X 3 = 13,293  100 |

**2. การแบ่งกลุ่มเพื่อเลื่อนเงินเดือน**

2.1 ให้แยกกลุ่มข้าราชการหรือพนักงานครูฯ ตามอันดับเงินเดือนที่ได้รับเป็น 2 กลุ่ม คือ

|  |
| --- |
| กลุ่มที่ 1 คือ อันดับ ครูผู้ช่วย คศ.1 คศ.2 และ คศ. 3 |
| กลุ่มที่ 2 คือ อันดับ คศ. 4 และ คศ. 5 |

2.2 คำนวณวงเงินร้อยละ 3 ของกลุ่มตามข้อ 2.1 เพื่อพิจารณาเกลี่ยวงเงินในกรณีที่วงเงินอีกกลุ่มหนึ่งไม่เพียงพอ

**ตัวอย่างการคำนวณวงเงินร้อยละ 3 ตารางที่ 1**

|  |  |  |  |  |
| --- | --- | --- | --- | --- |
| **กลุ่มตำแหน่ง/อันดับเงินเดือน** | | **จำนวน** | **อัตราเงินเดือน ณ 1 มีนาคม** | **วงเงิน ร้อยละ 3** |
| **ครูผู้ช่วย, คศ.1-3** | ครูผู้ดูแลเด็ก/ครูผู้ช่วย/ครู | 9 | 253,760.00 | 7,612.80 |
| ผอ./รอง ผอ./ศน. | 0 | 0 | 0 |
| **คศ.4-5** | ครู | 2 | 129,190.00 | 3,875.70 |
| ผอ./รอง ผอ./ศน. | 1 | 60,150.00 | 1,804.50 |
| **รวม** | | **12** | **443,100.00** | **13,293.00** |

**3. กำหนดอัตราร้อยละของฐานในการคำนวณที่ใช้เป็นเกณฑ์ในการคำนวณ**

ให้องค์กรปกครองส่วนท้องถิ่นพิจารณากำหนด “ร้อยละ” ที่จะใช้ในการเลื่อนเงินเดือนรายบุคคล ตามช่วงคะแนนการประเมินผลการปฏิบัติงาน โดยต้องคำนึงถึงรายละเอียด ดังนี้

(1) ระดับผลการประเมิน

(2) ฐานในการคำนวณและช่วงเงินเดือนสำหรับเลื่อนเงินเดือนในแต่ละอันดับ

(3) วงเงินร้อยละ 3 ที่สามารถใช้ในการเลื่อนเงินเดือน (ตัวอย่างมีวงเงิน 13,293.00 บาท)

**6**

**ตัวอย่าง** ตารางที่ 2*ใช้ประกอบตัวอย่างเพื่อแสดงที่มาของการคำนวณเพื่อให้เข้าใจง่ายขึ้นเท่านั้น*

|  |  |  |  |
| --- | --- | --- | --- |
| **ช่วงคะแนนประเมิน** | | **ระดับการประเมิน** | **ร้อยละที่ได้เลื่อน** |
| **xx - xx** | |
| 96 | 100 | ดีเด่น | 6 |
| 93 | 95.99 | ดีเด่น | 5 |
| 90 | 92.99 | ดีเด่น | 4 |
| 85 | 89.99 | ดีมาก | 3.5 |
| 80 | 84.99 | ดีมาก | 3 |
| 75 | 79.99 | ดี | 2.5 |
| 70 | 74.99 | ดี | 2 |
| 65 | 69.99 | พอใช้ | 1.5 |
| 60 | 64.99 | พอใช้ | 1 |
| 0 | 59.99 | ปรับปรุง | 0 |

**4. พิจารณาคำนวณอัตราร้อยละที่จะเลื่อนเงินเดือนรายบุคคล**

ให้คำนวณอัตราร้อยละที่จะเลื่อนเงินเดือนรายบุคคลตามผลคะแนนประเมิน โดยนำข้อมูลอัตราเงินเดือน ฐานในการคำนวณและผลคะแนนประเมินรายบุคคลมาวิเคราะห์ ตามที่ได้กำหนดอัตราร้อยละของฐานในการคำนวณที่ใช้เป็นเกณฑ์ในการคำนวณตาม ข้อ 3

เพื่อให้ผู้รับผิดชอบการเลื่อนเงินเดือนสามารถปฏิบัติงานได้รวดเร็วและถูกต้องตามหลักการที่กำหนดในมาตรฐานทั่วไปนี้ จึงได้จัดทำสูตรการคำนวณเป็นไฟล์ Microsoft excels ชื่อตัวอย่างไฟล์คำนวณเลื่อนเงินเดือนครู เพื่อให้องค์กรปกครองส่วนท้องถิ่นนำไปปรับใช้ได้ตามความเหมาะสม โดยให้ กรอกรายละเอียดรายบุคคลตามตารางให้ครบถ้วน เมื่อข้อมูลครบถ้วนแล้วสูตรจะแสดงผล ฐานในการคำนวณ ร้อยละ เม็ดเงินที่ใช้เลื่อน จำนวนเงินที่ปัดเป็นฐานสิบและผลรวมที่แสดงตัวเลขให้ตรวจสอบได้ว่ามีการเลื่อนเงินเดือนเกินวงเงินร้อยละ 3 หรือไม่

**7**

**1 2 3 4 5 6 7 8 9**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **ลำดับ** | **ตำแหน่ง** | **อันดับเงินเดือน** | **อัตราเงินเดือน** | **คะแนนประเมิน** | **ฐาน ในการคำนวณ** | **ระดับของผลการประเมิน** | **ร้อยละ**  **ที่ได้รับ** | **เม็ดเงิน ที่ได้เลื่อน** |
| 1 | ผอ.สถ. | คศ.4 | 60,150 | 80.00 | 59,630 | ดีมาก(80) | 3.00 | 1,788.90 |
| 2 | ครู | คศ.1 | 23,360 | 84.00 | 22,780 | ดีมาก(84) | 3.00 | 683.40 |
| 3 | ครู | คศ.3 | 30,620 | 82.00 | 37,200 | ดีมาก(82) | 3.00 | 1,116.00 |
| 4 | ครู | คศ.4 | 69,040 | 79.00 | 59,630 | ดี(79) | 2.50 | 1,490.75 |
| 5 | ครู | คศ.2 | 28,590 | 79.00 | 30,200 | ดี(79) | 2.50 | 755.00 |
| 6 | ครู | คศ.3 | 30,620 | 79.00 | 37,200 | ดี(79) | 2.50 | 930.00 |
| 7 | ครู | คศ.2 | 40,990 | 75.00 | 35,270 | ดี(75) | 2.50 | 881.75 |
| 8 | ครู | คศ.1 | 22,890 | 83.00 | 22,780 | ดีมาก(83) | 3.00 | 683.40 |
| 9 | ครู | คศ.4 | 60,150 | 82.00 | 59,630 | ดีมาก(82) | 3.00 | 1,788.90 |
| 10 | ครู | คศ.1 | 23,810 | 81.00 | 22,780 | ดีมาก(81) | 3.00 | 683.40 |
| 11 | ครู | คศ.1 | 24,290 | 84.00 | 22,780 | ดีมาก(84) | 3.00 | 683.40 |
| 12 | ครู | คศ.2 | 28,590 | 86.00 | 30,200 | ดีมาก(86) | 3.50 | 1,057.00 |

ขั้นตอนการดำเนินการ ดังนี้

1. กำหนดอัตราร้อยละของฐานในการคำนวณที่ใช้เป็นเกณฑ์ในการคำนวณตามตาราง ที่ 2 ของข้อ 3 ใน ชีทที่ 3 ชื่อ “เกณฑ์การให้เปอร์เซ็น” ทั้งนี้ การกำหนดช่วงคะแนน และอัตราร้อยละที่จะได้ขึ้นอยู่กับ วงเงิน จำนวนคน และผลคะแนน กรณีตัวอย่างกำหนดให้ผู้มีผลคะแนนประเมิน 96 – 100 ได้เลื่อนเงินเดือนร้อยละ 6

2. กรอกข้อมูลรายละเอียดรายบุคคลในชีทที่ 1 ของไฟล์ ชื่อ “ผลการเลื่อนเงินเดือน รอบ 1” ให้กรอกข้อมูลลำดับ ตำแหน่ง อันดับเงินเดือน และอัตราเงินเดือนปัจจุบัน ตามตารางช่องหมายเลข 1 - 4 ให้ครบถ้วน (สำหรับตารางช่องหมายเลข 3 ให้พิมพ์ “คศ จุด” แล้วตามด้วยตัวเลข ดังนี้ “คศ.2”) เมื่อกรอกข้อมูลครบทั้ง 3 รายการแล้วสูตรจะแสดงตัวเลข “ฐานในการคำนวณ” ในตารางช่องหมายเลข 6

3. กรอกคะแนนการประเมินในตารางช่องหมายเลข 5 เมื่อกรอกแล้วสูตรจะแสดงผลระดับของผลการประเมินตามตารางช่องหมายเลข 7 และแสดงผลร้อยละที่จะได้เลื่อนเงินเดือนตามที่กำหนด ในข้อ 3 พร้อมทั้งคำนวณเม็ดเงินตามร้อยละของฐานการคำนวณและตัวเลขเม็ดเงินที่ปัดเป็นฐานสิบแล้ว

กรณีผู้ใดมีเงินเดือนถึงขั้นสูงของอันดับสูตรจะแสดงตัวเลขเงินค่าตอบแทนพิเศษที่ต้องเบิกจ่ายให้ด้วยตามตารางตัวอย่างการคำนวณอัตราร้อยละที่จะเลื่อนเงินเดือนรายบุคคลแนบท้าย

**8**

**ตารางตัวอย่างการคำนวณอัตราร้อยละที่จะเลื่อนเงินเดือนรายบุคคล**

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| **ที่** | **ชื่อโรงเรียน/ศพด.** | **เลขที่ ตำแหน่ง** | **ชื่อ -สกุล** | **ตำแหน่ง** | **อันดับเงินเดือน (คศ.)** | **เงินเดือน ณ**  **1 มี.ค. 62** | **คะแนน** | **ฐาน**  **ในการคำนวณ** | **คะแนน ประเมิน** | **เงินที่ได้เลื่อน** | | | **รวมเงินเดือน ที่ได้เลื่อน** | **ค่าตอบแทนพิเศษ** |
| **ร้อยละ** | **คิดเป็นเงิน** | **ปัดเป็นหลัก 10** |
| 1 | รร.ท.1 | 132085500264 | นาย | ผอ.สถ. | คศ.4 | 60,150 | 80.00 | 59,630 | ดีมาก(80) | 3.00 | 1788.90 | 1790 | 61,940 | 0.00 |
| 2 | รร.ท.1 | 132086500265 | นาง | ครู | คศ.1 | 23,360 | 84.00 | 22,780 | ดีมาก(84) | 3.00 | 683.40 | 690 | 24,050 | 0.00 |
| 3 | รร.ท.1 | 132086500266 | นาง | ครู | คศ.3 | 30,620 | 82.00 | 37,200 | ดีมาก(82) | 3.00 | 1116.00 | 1120 | 31,740 | 0.00 |
| 4 | รร.ท.1 | 132087166934 | นาย | ครู | คศ.4 | 69,040 | 79.00 | 59,630 | ดี(79) | 2.50 | 1490.75 | 1500 | 70,540 | 0.00 |
| 5 | รร.ท.1 | 132087666935 | นาง | ครู | คศ.2 | 28,590 | 79.00 | 30,200 | ดี(79) | 2.50 | 755.00 | 760 | 29,350 | 0.00 |
| 6 | รร.ท1 | 132088166936 | นางสาว | ครู | คศ.3 | 30,620 | 79.00 | 37,200 | ดี(79) | 2.50 | 930.00 | 930 | 31,550 | 0.00 |
| 7 | รร.ท.1 | 132088666937 | นางสาว | ครู | คศ.2 | 40,990 | 75.00 | 35,270 | ดี(75) | 2.50 | 881.75 | 630 | 41,620 | 251.75 |
| 8 | รร.ท.1 | 132089166938 | นางสาว | ครู | คศ.1 | 22,890 | 83.00 | 22,780 | ดีมาก(83) | 3.00 | 683.40 | 690 | 23,580 | 0.00 |
| 9 | รร.ท.1 | 132089666939 | นางสาว | ครู | คศ.4 | 60,150 | 82.00 | 59,630 | ดีมาก(82) | 3.00 | 1788.90 | 1790 | 61,940 | 0.00 |
| 10 | รร.ท.1 | 132090166940 | นางสาว | ครู | คศ.1 | 23,810 | 81.00 | 22,780 | ดีมาก(81) | 3.00 | 683.40 | 690 | 24,500 | 0.00 |
| 11 | รร.ท.1 | 132090666941 | นางสาว | ครู | คศ.1 | 24,290 | 84.00 | 22,780 | ดีมาก(84) | 3.00 | 683.40 | 690 | 24,980 | 0.00 |
| 12 | รร.ท.1 | 132091166942 | นาย | ครู | คศ.2 | 28,590 | 86.00 | 30,200 | ดีมาก(86) | 3.50 | 1057.00 | 1060 | 29,650 | 0.00 |

**9**

4. ตรวจสอบการใช้วงเงิน

เมื่อกรอกข้อมูลในตารางการคำนวณอัตราร้อยละที่จะเลื่อนเงินเดือนรายบุคคล ครบถ้วนถูกต้องแล้วผลรวมของจำนวนเงินที่ใช้เลื่อนจะแสดงในตารางแรกของชีทที่ 1 ผลการเลื่อนเงินเดือน ดังนี้

|  |  |  |  |  |  |  |  |
| --- | --- | --- | --- | --- | --- | --- | --- |
| **ตำแหน่ง/อันดับเงินเดือน** | | **จำนวน** | **อัตราเงินเดือน ณ 1 มีนาคม** | **วงเงิน**  **ร้อยละ 3** | **เงินที่ใช้ ในการเลื่อนเงินเดือน** | **ค่าตอบแทนพิเศษ** | **วงเงินคงเหลือ (บาท)** |
| **ครูผู้ช่วย, คศ.1 - 3** | **ครูผู้ดูแลเด็ก/ครูผู้ช่วย/ครู** | 9 | 253,760.00 | 7,612.80 | 7,260.00 | 251.75 | 101.05 |
| **ผอ./รองผอ./ศน.** | 0 | 0 | 0 | 0 | 0 | 0 |
| **คศ.4 - 5** | **ครู** | 2 | 129,190.00 | 3,875.70 | 3,290.00 | 0.00 | 585.70 |
| **ผอ./รองผอ./ศน.** | 1 | 60,150.00 | 1,804.50 | 1,790.00 | 0.00 | 14.50 |
| **รวม** | | **12** | **443,100.00** | **13,293.00** | **12,340.00** | **251.75** | **701.25** |

* จากตารางแสดงผลรวมของจำนวนเงินที่ใช้เลื่อนทั้งหมดไม่เกินวงเงินร้อยละ 3
* กลุ่มผู้ได้รับเงินเดือนอันดับ ครูผู้ช่วย คศ.1 - 3 ตำแหน่งครูผู้ดูแลเด็ก/ครูผู้ช่วย/ครู และกลุ่มผู้ได้รับเงินเดือนอันดับ คศ.4 - 5 ตำแหน่งครู/ผู้อำนวยการสถานศึกษา/รองผู้อำนวยการสถานศึกษา/ศึกษานิเทศก์ วงเงินที่ใช้ในการเลื่อนเงินเดือนจะต้องไม่เกินวงเงินของกลุ่มตนเอง หากใช้เกินวงเงิน (ตัวเลขติดลบ) จะต้องปรับลดอัตราร้อยละลง เพื่อให้วงเงินที่ใช้ในการเลื่อนเงินเดือนอยู่ภายในวงเงิน ของกลุ่มตนเอง
* กลุ่มผู้ได้รับเงินเดือนอันดับ คศ.4 – 5 ตำแหน่งครู/ผู้อำนวยการสถานศึกษา/รองผู้อำนวยการสถานศึกษา/ศึกษานิเทศก์ มีวงเงินคงเหลือให้สามารถเกลี่ยกันได้ภายในกลุ่มอันดับของตนเอง
* กรณีกลุ่มผู้ได้รับเงินเดือนอันดับ คศ.4 – 5 มีวงเงินคงเหลือไม่สามารถเกลี่ยข้ามกลุ่มให้กับกลุ่มผู้ได้รับเงินเดือนอันดับ ครูผู้ช่วย คศ.1 – 3 ได้ และหากกลุ่มผู้ได้รับเงินเดือนอันดับ ครูผู้ช่วย คศ.1 – 3 มีวงเงินคงเหลือก็ไม่สามารถเกลี่ยข้ามกลุ่มให้กับกลุ่มผู้ได้รับเงินเดือนอันดับ คศ.4 – 5 ได้เช่นเดียวกัน
* การเลื่อนเงินเดือนในแต่ละรอบการประเมินให้อยู่ในวงเงินร้อยละ 3 ของเงินเดือนรวมของข้าราชการ หรือพนักงานครูและบุคลากรทางการศึกษา กรณีมีเงินเหลือไม่สามารถนำมาใช้ในรอบการประเมิน ครั้งถัดไปได้

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**10**

**ช่องทางการสืบค้นข้อมูล**

1. QR Code ประกาศ ก.จ. ก.ท. และ ก.อ.บต. เรื่อง มาตรฐานทั่วไปเกี่ยวกับการเลื่อนเงินเดือนข้าราชการ หรือพนักงานครูและบุคลากรทางการศึกษาองค์การบริหารส่วนจังหวัด เทศบาล และองค์การบริหารส่วนตำบล (พร้อมแบบประเมินเลื่อนเงินเดือน)



2. QR Code ตารางการคำนวณเลื่อนเงินเดือนแบบอัตราร้อยละ (สำหรับดาวน์โหลด File Excels)



**ผู้รับผิดชอบ**

นางทิพรวี รัตนรังสรรค์ ตำแหน่ง ผู้อำนวยการกลุ่มงานบริหารงานบุคคลทางการศึกษาท้องถิ่น

นางสาวน้ำทิพย์ หิรัญวงศ์ ตำแหน่ง นักทรัพยากรบุคคลชำนาญการ

นางสาวกชนิภา ใจเกลี้ยง ตำแหน่ง นักทรัพยากรบุคคลชำนาญการ

โทร 0-2241-9000 ต่อ 4224-4227 / 3143

**11**

**คำถามเกี่ยวกับการใช้บัญชีเงินเดือนขั้นต่ำขั้นสูงและการเลื่อนเงินเดือนแบบร้อยละ**

|  |  |
| --- | --- |
| **คำถาม** | **คำตอบ** |
| 1. กรณีเลื่อนและแต่งตั้งให้ดำรงตำแหน่งหรือได้รับวิทยฐานะสูงขึ้น วันที่ 1 พฤศจิกายน 2561 เป็นต้นมา เช่น ครูผู้ช่วย ได้รับแต่งตั้งเป็นครู, ครู คศ.1 ได้เลื่อนอันดับเงินเดือนเป็น คศ.2 การให้ได้รับเงินเดือนจะปฏิบัติอย่างไร | มาตรฐานทั่วไปของ ก.จ.,ก.ท. และ ก.อบต. กำหนดให้ข้าราชการหรือพนักงานครูและบุคลากรทางการศึกษาท้องถิ่นได้รับเงินเดือน เงินวิทยฐานะ เงินประจำตำแหน่ง และเงินประโยชน์ตอบแทนอื่นตามกฎหมายว่าด้วยเงินเดือน เงินวิทยฐานะ เงินประจำตำแหน่งข้าราชการครูและบุคลากรทางการศึกษา (ตามบัญชีแนบท้าย พ.ร.บ.เงินเดือน เงินวิทยฐานะและเงินประจำตำแหน่งข้าราชการครูและบุคลากรทางการศึกษา (ฉบับที่ ๓) พ.ศ. ๒๕๕๘ ) ตั้งแต่วันที่ 1 ตุลาคม 2561 บัญชีชั่วคราวแบบที่มีขั้นเงินเดือนสิ้นผล และให้ใช้บัญชีแนบท้ายที่มีเพียงเงินเดือนขั้นต่ำขั้นสูงของแต่ละอันดับเท่านั้น จึงไม่มีขั้นเงินเดือนให้เทียบ ดังนั้น การสั่งให้ข้าราชการหรือพนักงานครู และบุคลากรทางการศึกษาส่วนท้องถิ่นที่ได้เลื่อนและแต่งตั้งให้ดำรงตำแหน่งหรือได้รับวิทยฐานะสูงขึ้น ตั้งแต่วันที่ 1 ตุลาคม 2561 จึงต้องสั่งให้ได้รับเงินเดือนในอัตราเงินเดือนเท่าเดิม แต่เปลี่ยนตำแหน่งและอันดับเงินเดือนเท่านั้น เช่น ครู คศ.1 รับเงินเดือนอัตรา 24,290 บาท แต่งตั้งเป็น ครู รับเงินเดือนอันดับ คศ.2 จะได้รับเงินเดือนอัตรา 24,290 บาท เท่าเดิม (ตามหนังสือสำนักงาน ก.จ. ก.ท. และ ก.อบต.ด่วนที่สุด ที่ มท 0809.4/ว 30 ลงวันที่ 9 สิงหาคม 2562) |
| 2. ผลการประเมินอยู่ในกลุ่มดีเด่น แต่การเลื่อนเงินเดือน ได้เลื่อน ร้อยละอยู่ในกลุ่มดีมากเนื่องจาก เงินไม่พอ วิธีแก้ปัญหาทำอย่างไร | โดยหลักการที่ถูกต้อง ต้องกำหนดช่วงคะแนนและร้อยละที่จะได้รับไว้ กรณีที่ได้รับคะแนนในระดับเดียวกัน ช่วงค่าคะแนนกลุ่มระดับเดียวกัน ควรได้รับร้อยละตามอัตราที่กำหนด โดยพิจารณาร่วมกับวงเงินร้อยละ 3 กรณีนี้ควรตรวจสอบซ้ำอีกครั้งหนึ่งเพื่อความถูกต้อง |
| 3. กรณีครูรักษาการ ผอ.ร.ร. ต้องคิดในกลุ่มใดและใช้แบบประเมินแบบใด แบบสายผู้สอน หรือสายผู้บริหารการศึกษา | ต้องคิดในกลุ่มตำแหน่งที่ผู้นั้นครองอยู่จริง เพราะอัตราเงินเดือน เป็นอัตราของตำแหน่งนั้น การได้รับแต่งตั้งให้รักษาการฯ เป็นงานอื่น ที่ได้รับมอบหมายไม่มีผลเป็นการเปลี่ยนแปลงตำแหน่งหรือสถานะ ของผู้ดำรงตำแหน่ง |
| 4. กรณีครูที่มีระยะเวลาปฏิบัติงานไม่น้อยกว่า 4 เดือน และเสียชีวิตก่อนวันที่ 1 มี.ค. หรือ 1 ก.ย. ให้เลื่อนเงินเดือนได้นั้น จะให้ใช้ เม็ดเงินมาจากส่วนใดในการเลื่อน เนื่องจาก ณ วันที่ 1 มี.ค. /1 ก.ย. ไม่ได้นับตัวและไม่มีฐานเงินเดือน | ให้นายกองค์กรปกครองส่วนท้องถิ่นสั่งเลื่อนเงินเดือนให้ผู้นั้น เพื่อประโยชน์ในการคำนวณบำเหน็จบำนาญ โดยให้มีผลในวันที่ผู้นั้นถึง แก่ความตาย ตามข้อ 19 ของมาตรฐานทั่วไปเกี่ยวกับการเลื่อนเงินเดือนข้าราชการหรือพนักงานครูและบุคลากรทางการศึกษาองค์การบริหาร ส่วนจังหวัดเทศบาล และองค์การบริหารส่วนตำบล พ.ศ. 2562  *กรณีนี้ไม่คำนึงถึงเม็ดเงินที่จะใช้เลื่อนเงินเดือนเพราะเป็นไปตามข้อกำหนดของมาตรฐานทั่วไปนี้* |
| 5. การนับมีตัว 1 มี.ค. 62 เนื่องจากจะมีการแต่งตั้งให้ผู้ผ่านการคัดเลือกดำรงตำแหน่ง ผอ.ร.ร. ในวันที่ 1 มี.ค. 2562 หากมีครูสอบ ผอ.ร.ร. ได้ การนับมีตัวให้นับในกลุ่มตำแหน่ง ผอ.ร.ร. เลย (แม้ยังไม่ได้ส่งตัว) ใช่หรือไม่ | ให้ยึดคำสั่งแต่งตั้งเป็นหลัก หากแต่งตั้งให้ดำรงตำแหน่ง ผอ.สถานศึกษา วันที่ 1 มีนาคม 2562 ก็ต้องนับมีตัวในตำแหน่ง ผอ.สถานศึกษา และนำวงเงิน 3% ไปบริหารในกลุ่ม ผอ.สถานศึกษา |

**12**

|  |  |
| --- | --- |
| **คำถาม** | **คำตอบ** |
| 6. กรณีข้าราชการหรือพนักงานครูฯ ที่มีเงินเดือนเต็มขั้นเมื่อ 1 ตุลาคม 2561 (คศ.2 รับเงินเดือน 41,620 บาท/ คศ.3 รับเงินเดือน 58,390 บาท) จะสไลด์เงินเดือนหรือไม่อย่างไร เพื่อจะได้นำเงินเดือนมาคำนวณวงเงิน 3% | การสั่งเลื่อนเงินเดือนข้าราชการหรือพนักงานครูและบุคลากรทางการศึกษา ให้ไปรับเงินเดือนอีกอันดับหนึ่ง ก.จ. ,ก.ท. และ ก.อบต.ให้ดำเนินการตามข้อ 2 ของกฎ ก.ค.ศ. ว่าด้วยการให้ข้าราชการครูและบุคลากรทางการศึกษาได้รับเงินเดือนสูงกว่าหรือต่ำกว่าขั้นต่ำหรือสูงกว่าขั้นสูงของอันดับ (ฉบับที่ 2) พ.ศ. 2555 กล่าวคือ ข้าราชการหรือพนักงานครูและบุคลากรทางการศึกษาส่วนท้องถิ่นที่รับเงินเดือนเต็มขั้นอยู่แล้ว ก่อนการสั่งเลื่อนเงินเดือน รอบใหม่ให้ออกคำสั่งให้ไปอาศัยรับเงินเดือนในอันดับถัดไปอีกหนึ่งอันดับก่อน แล้วจึงออกคำสั่งเลื่อนเงินเดือนในครั้งที่หนึ่งครึ่งปีแรก ซึ่งเป็นครั้งที่ถัดจากได้รับเงินเดือนถึงขั้นสูงของอันดับเงินเดือนเดิม  ดังนั้น  กรณีที่ 1 ครูรับเงินเดือนอันดับ คศ.2 อัตรา 41,620 (เต็มขั้น) ตั้งแต่วันที่ 1 ตุลาคม 2561 ต้องออกคำสั่งให้ไปรับเงินเดือนของอันดับ คศ.3 ก่อนแล้วจึงออกคำสั่งเลื่อนเงินเดือน 1 เมษายน 2562 ให้เลื่อนในแท่งเงินเดือนอันดับ คศ.3  กรณีที่ 2 ครู รับเงินเดือนอันดับ คศ.3 อัตรา 58,390 บาท (เต็มขั้น)  ตั้งแต่วันที่ 1 ตุลาคม 2561 ต้องออกคำสั่งให้ไปรับเงินเดือนของอันดับ คศ.4 ก่อนแล้วจึงออกคำสั่งเลื่อนเงินเดือน 1 เมษายน 2562 ให้เลื่อนในแท่งเงินเดือนอันดับ คศ.4 |
| 7. การประกาศอัตราร้อยละสำหรับการเลื่อนเงินเดือนในแต่ละกลุ่ม หรือแต่ละโรงเรียน ต้องเป็นไป ในแนวทางเดียวกันทุกกลุ่ม หรือทุกโรงเรียน หรือไม่ ขอให้ออกแนวปฏิบัติด้วย เช่น ตัวอย่าง ดีเด่น เลื่อนร้อยละ 2.80 ดีมาก เลื่อนร้อยละ 2.50 ระดับดี เลื่อนร้อยละ 2.00 พอใช้ เลื่อนร้อยละ 1.50 ปรับปรุง ไม่ได้เลื่อน เป็นต้น | การกำหนดอัตราร้อยละของฐานในการคำนวณที่ใช้เป็นเกณฑ์ในการคำนวณเพื่อเลื่อนเงินเดือน เป็นหน้าที่ขององค์กรปกครองส่วนท้องถิ่นตามที่กำหนดใน ข้อ 6 วรรคสองของมาตรฐานทั่วไป เพื่อให้เป็นไปตามศักยภาพ ความเหมาะสม คะแนนประเมินที่ได้รับ และวงเงินร้อยละ 3 ของแต่ละแห่ง โดยต้องกำหนดใช้สถานศึกษาในสังกัดองค์กรปกครองส่วนท้องถิ่น แห่งนั้นใช้เป็นเกณฑ์มาตรฐานเดียวกัน |
| 8. การทำข้อตกลงการปฏิบัติงาน 8.1 ทำข้อตกลงกับผู้รักษาการ ในตำแหน่ง ผอ.สถานศึกษาไว้แล้ว ต่อมามี ผอ.ร.ร.คนใหม่ได้บรรจุ 1 มีนาคม 2562 ต้องทำข้อตกลงใหม่หรือไม่ | 8.1 การทำข้อตกลงกับผู้รักษาการในตำแหน่ง ผอ.สถานศึกษา ถือว่ามีผลทางนิติกรรมแล้ว แต่หาก ผอ.สถานศึกษา ที่มารับตำแหน่งใหม่ ณ วันที่ 1 มีนาคม 2562 มีความประสงค์จะทำข้อตกลงใหม่ก็ให้อยู่ในดุลยพินิจของผู้นั้น |

**13**

|  |  |
| --- | --- |
| **คำถาม** | **คำตอบ** |
| 8.2 ผู้ที่ได้รับคำสั่งย้ายหลังทำข้อตกลง ต้องไปทำข้อตกลงกับ ร.ร.ใหม่หรือไม่ ข้อตกลงที่ทำไว้ก่อน ถูกยกเลิกโดยข้อตกลงใหม่หรือไม่อย่างไร | 8.2 หลักการทำข้อตกลงเป็นการดำเนินการตามมาตรฐานทั่วไปเกี่ยวกับการประเมินผลการปฏิบัติงานพนักงานครูและบุคลากรทางการศึกษา ซึ่งความข้อ 12 *กำหนดให้มีการกำหนดข้อตกลงเกี่ยวกับผลการปฏิบัติงานร่วมกันระหว่างผู้บังคับบัญชาและผู้รับการประเมินซึ่งจะทำในช่วงเริ่มรอบการประเมิน เมื่อทำข้อตกลงแล้วก็ดำเนินการประเมินตามระยะเวลาที่ดำรงตำแหน่งในสังกัดนั้น*  กรณีที่มีการย้ายระหว่างรอบ มาตรฐานทั่วไปกำหนดให้ผู้บังคับบัญชาเดิมประเมินผลการปฏิบัติงานตามห้วงเวลาที่ผู้นั้นดำรงตำแหน่งในบังคับบัญชา แล้วส่งข้อมูลให้ผู้บังคับบัญชาในสังกัดแห่งใหม่เพื่อเป็นข้อมูล เพื่อประกอบการพิจารณาประเมินผลการปฏิบัติงานต่อไปจนครบระยะเวลา 6 เดือนของรอบนั้น ๆ |

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*